Tirsdag formiddag afgik en ældre kvinde ved døden, efter hun var impliceret i en ulykke på Klarupvej ved Aalborg.

En personbil med et ægtepar på 67 og 70 år holdt stille i vejsiden på Klarupvej ved Aalborg tirsdag formiddag. Parret blev påkørt bagfra af en bil, der blev ført af en 40-årig mand. Det ældre ægtepar blev ved ulykken fastklemt i bilen. Den ældre kvinde var bagsædepassager og overlevede ikke sine kvæstelser, oplyser Nordjyllands Politi i en pressemeddelelse. Den ældre mand, der førte bilen, er indlagt på Aalborg Universitetshospital, hvor han undersøges for eventuelle skader. Den 40 årige mand er uskadt. Nordjyllands Politi er i gang med at underrette de pårørende.